Magic dan Michael.
Empat suku satu perlawanan, tujuh perlawanan, jika terpaksa
bagi memenangi kejuaraan bola keranjang.
Magic dan Michael, dua pemain hebat.
Siapa akan menangi kejuaraan kali ini?
Antara dia dan saya.
Ini perlawanan pertama yang menyaksikan kami bersaing.
Ini pertarungan antara dua legenda.
Magic Johnson dari LA dan Michael Jordan dari Chicago.
Jika kita di puncak kejayaan,
kita takkan mahu ditumpaskan.
MICHAEL JORDAN PENGAWAL BULLS 1984-1998
Kita akan lawan tanpa henti sehinggalah ditewaskan.
Itulah kekuatan Magic.
Bagi saya, dia di puncak kejayaan.
Saya tumpukan seluruh tenaga
untuk kalahkan seorang lelaki.
Sebagai pesaing, saya takkan mengalah begitu saja.
Saya tahu siapa saya mahu kahwini.
Saya belum bersedia untuk berkahwin, tapi saya tahu saya akan kahwini Cookie.
Ibu bapa dan kawan-kawannya merasakan
saya bukan lelaki yang sesuai buat Cookie.
Sebab saya asyik kecewakannya.
Tapi, saya amat mencintainya.
Saya kenal dia dan tahu, bukannya dia tak mencintai saya.
Bukan sebab itu.
Tahun 1991, apabila Lakers menentang Bulls,
Cookie beritahu saya,
"Hei, jika mahu hubungan ini berjaya, saya perlu pindah ke LA."
Saya kata, "Mungkin masalahnya ialah…
Kita tak boleh berkahwin
sebab kita tak pernah tinggal di bandar yang sama."
Selama ini, kami bercinta jarak jauh.
Saya kata, "Kita perlu berada di bandar yang sama.
Saya akan pindah jika ada kerja dan pangsapuri sendiri
supaya saya masih boleh bergerak bebas."
Kami agak geram dia kembali bersamanya
dan ambil tindakan yang melulu. Kami…
RAKAN SEKOLEJ
"Awak dah lupa apa jadi sebelum ini?"
Itulah tahun pertama
dia ajak saya saksikan perlawanan.
AYUH LAKERS!
Saya tak pernah datang saksikan kejuaraan lain yang dia sertai.
Apabila mereka sertai kejuaraan menentang Chicago,
dia ajak saya saksikannya.
Saya amat teruja dengan perlawanan itu.
Sebab ia melibatkan Chicago Bulls, Michael Jordan.
BYRON SCOTT PENGAWAL LAKERS 1983-1993
Kami tak pernah bermain dengan memikirkan kami bukan pasukan terbaik.
Kami memang bangga dan yakin dengan pasukan kami.
Kami pergi ke Chicago dengan perasaan itu.
Perlawanan dimulakan dengan LA Lakers,
Magic Johnson menentang Michael Jordan.
Mereka hebat. Chicago sangat hebat…
JAMES WORTHY PENYERANG LAKERS 1982-1994
…tapi mereka tak pernah sertai perlawanan akhir sebelum ini.
Jika tak pernah alaminya, kita takkan tahu keadaannya.
Itu satu kekurangan.
Itu kali pertama kami berpeluang menentang pasukan terhebat.
Kami amat gementar.
Saya rasa yakin. Kami menang perlawanan satu.
A.C. Green kembali untuk Lakers.
Magic.
LAKERS KALAHKAN BULLS DALAM PERLAWANAN AKHIR PEMBUKAAN
Kami jangka akan menang. Kami kembali sertai perlawanan Akhir.
Inilah kehebatan kami.
A.C. GREEN PENYERANG LAKERS 1985-1993
Kami menang perlawanan penting.
PENGALAMAN BUAHKAN HASIL BAGI L.A
Perlawanan dua. Ayuh. Ayuh mulakan.
JARINGAN TIGA MATA AKHIR PERKINS TEWASKAN BULLS 93-91
Kemudian, mereka menang empat perlawanan berturut-turut.
Saat terakhir. Jaringan tiga mata Magic dihalang.
Pippen merampas bola.
Chicago Bulls menang kejuaraan NBA pertama mereka.
Magic takkan tewas tanpa berlawan.
Saya perlu rampas kejayaannya sebab dia dah lama rasai kemenangan.
Kami lawan dan menang.
Saya cuba jumpa dia di gelanggang, tapi tak dapat.
Saya nak ucap tahniah kepadanya.
Dia datang ke bilik lokar kami dan berikan pelukan erat.
Dia ucap tahniah dan doakan kejayaan saya.
Apabila dia peluk saya, dia mula menangis.
Detik itu amat indah buat kami berdua.
Saya nak kata, "Hei, tahniah sebab menang kejuaraan pertama kamu."
Dia tak perlu pun buat begitu sebab dia seorang pesaing.
Tapi dia faham maknanya.
Dia faham maruah sukan ini
yang mengiktiraf kedudukan kami dalam kelab ini,
kelab Larry Bird dan Magic Johnson.
Dia memang juara sejati.
Michael Jordan sebulat suara dinobatkan sebagai MVP.
Awak rasa, Magic Johnson serahkan kemenangan kepada awak pula?
Ia seolah-olah Michael Jordan kata,
ROBIN ROBERTS WARTAWAN SUKAN ESPN 1990-2005
"Hei, apa kata awak beri peluang kepada saya pula?"
Magic pula macam, "Saya tak pasti."
Dia cuba bertahan lebih lama lagi.
Saya perlu akui, ketika itu giliran mereka pula.
Tapi, saya kecewa atas kekalahan kami.
Saya fikir, "Okey. Kami akan kembali dan menang tahun depan."
Walaupun kalah, bagi kami, ia perkara bagus.
Ia pengalaman yang bagus
sebab dia mula faham dia boleh libatkan saya dalam dunianya.
Kemudian, dia anjurkan parti kolam.
Saya terkenal sebab suka anjurkan banyak parti.
Saya anjurkan parti terhebat di Hollywood.
Saya anjurkan beberapa parti kolam yang menakjubkan.
Semua orang mahu datang parti kolam itu.
Ia menarik dan menyeronokkan.
MICHAEL COOPER PENGAWAL LAKERS 1978-1990
Tak kira jika sudah berkahwin atau masih bujang, kita boleh ditimpa masalah.
Kebanyakan isteri pemain tak suka suami mereka hadiri parti itu
dan mereka pula tak dijemput.
Mereka perlu bersikap matang.
Mereka tak patut berparti sebegitu.
Saya asyik beritahu Earvin, "Tak sangka awak anjurkannya."
Dia jawab, "Kenapa awak asyik perbesarkan hal remeh?"
Kami bergaduh besar lagi.
"Jika awak anjurkan parti ini, lupakan saja."
Saya bertegas, dan dia pun sama.
Saya asyik fikir, "Saya tak nak terlibat dalam keseronokan sebegini."
Saya tak mahu alaminya.
Mungkin ini satu petanda.
Dia takkan berubah.
Itulah penamatnya. Kami berpisah.
Saya tak terfikir dia betul-betul akan tinggalkan saya.
Saya amat sedih.
Selepas musim NBA berakhir, saya selalu pergi ke Bahamas
untuk berehat selama seminggu,
tenangkan fikiran dan sebagainya.
Cookie dah lalui pelbagai kesukaran. Saya tak nafikan.
Dia patut terima layanan lebih baik.
Dia tak patut bersama saya yang asyik melamarnya
kemudian putuskan pertunangan kami sebanyak tiga kali.
Dia tak patut alami semua itu. Dia wanita hebat.
Jika bercakap tentang teman sejiwa…
Dialah wanita terbaik untuk saya.
Suatu hari, bapa saya hubungi saya dan kata,
"Junior, kamu perlu kahwini dia.
Tuhan dah kurniakan kamu wanita baik.
Kamu akan buat kesilapan besar dalam hidup kamu."
Saya terima panggilan telefon.
Dia kata, "Saya boleh lakukannya."
Saya jawab, "Okey. Satu-satunya cara untuk jayakannya adalah jika kita…
Apabila awak kembali, kita terbang ke Vegas, berkahwin,
dan selesaikan cepat."
Saya kata, "Saya tak perlukan majlis."
Pada waktu itu, saya dah buntu.
Saya kata, "Ayuh lakukannya."
Dia kata, "Saya mahu pertunangan pendek.
Kita perlu lakukannya sekarang sebelum awak ubah fikiran."
Saya kata, "Saya takkan ubah fikiran."
LANSING, MICHIGAN 14 SEPTEMBER 1991
Ketika itu, saya fikir, "Bagaimana jika dia tak datang?"
Saya masih risau dia akan ubah fikiran lagi
sebab banyak kali dia buat begitu.
Macam filem Runaway Bride. Tapi dia versi lelaki.
Gaun saya terlalu besar
sebab berat badan saya menurun akibat stres.
Saya sangat gementar dan semua kawan saya cuba tenangkan saya.
"Dia akan datang. Jangan risau."
Jangan ketawa dan sebagainya.
Jangan bersorak apabila paderi kata, "Saya isytiharkan kamu suami dan isteri."
Setiap kali ada orang datang, saya tanya,
"Dia dah sampai?"
Ketika itu, kami cuma fikir, "Okey.
Apabila sampai nanti, kita ikut saja keadaan."
- Betul. - Faham? Kemudian…
- Ia jadi kenyataan. - Ya. Ia amat mengagumkan.
Saya buatkan dia tunggu lama.
Kami di kampung halaman kami, Michigan,
bersama ahli keluarga dan kawan-kawan. Semua penduduk saksikannya.
Ia amat menakjubkan.
Saya berdiri di luar gereja bersama bapa saya.
Apabila pintu dibuka,
saya tak mampu bergerak.
Saya masih terfikir, "Bagaimana jika tak jadi?"
Bapa saya tanya, "Kamu okey? Nak teruskan?"
Saya tarik nafas dan masuk ke dalam.
Apabila saya nampak dia berdandan cantik,
saya mula menangis.
Detik itu sangat indah.
- Cookie nampak macam puteri. - Ya, betul.
Dia sangat cantik. Earvin pun segak.
- Saya perasan dia… - Ya, menghembus nafas.
Betul.
Seolah-olah dia dah berjaya. Semuanya lancar dan dia tak perlu risau.
Saya isytiharkan kamu suami dan isteri.
Awak boleh cium isteri awak.
Apabila menyedari yang kini kami dah berkahwin
dan akan membina sesuatu bersama-sama,
ia perasaan yang menakjubkan.
PARIS 18 OKTOBER 1991
PRAMUSIM NBA
Memandangkan Lakers akan ke Paris
untuk berlawan dengan pasukan Perancis,
saya dan Cookie fikir untuk berbulan madu juga di sana.
Malam terakhir. Okey, saya akan menang.
Saya dan Cookie berbulan madu dan melawat tempat-tempat.
Waktu malam, kami bersiar-siar dan berseronok.
Kami kenang kembali keadaan semasa di kolej.
Saya berhenti makan pil perancang berbulan sebelum itu
sebab kami akan berkahwin.
Semasa di Paris, saya mula perasan sesuatu.
Saya pun jalani ujian.
Tapi tak dapat baca keputusan sebab dalam bahasa Perancis.
Salah seorang tukang kemas datang untuk kemas bilik kami
dan saya pun tunjukkan alat ujian kehamilan itu.
Saya tunjuk kepadanya…
Dia kata,"Oui, oui!"
Saya sangat gembira sebab inilah yang kami mahu,
iaitu miliki anak sendiri.
Akhirnya saya dapat kahwini Cookie dan kini dia hamil.
Sekarang, kami perlu bersedia untuk hadapi musim baharu.
Misi kami ialah mengalahkan Bulls.
GARY VITTI JURULATIH KECERGASAN LAKERS 1984-2016
Kami merasakan dengan barisan pemain ketika ini…
Kami akan kembali ke perlawanan akhir.
Kami dah sertai enam antara lapan perlawanan pramusim.
BANDAR SALT LAKE 26 OKTOBER 1991
Kami berlepas ke Salt Lake, pergi ke hotel.
Saya terima mesej yang menyuruh saya hubungi pejabat.
Saya hubungi Jerry dan dia kata, "Suruh Magic pulang."
"Kenapa?"
"Saya tak boleh beritahu. Dia perlu pulang."
"Sekarang."
Jerry tak pernah cakap dengan nada begitu kepada saya.
Dia kata dia tahu sesuatu yang saya pun patut tahu.
Saya pun jumpa Magic.
Saya kata, "Awak perlu pulang."
Saya tanya, "Okey. Kenapa?"
Dia jawab, "Saya tak tahu. Jerry cuma kata awak perlu pulang."
Saya kata, "Kita akan pulang selepas perlawanan,
jadi kenapa saya tak boleh jumpa dia esok saja?"
Dia balas, "Tidak, awak perlu pulang sekarang."
Saya terima panggilan daripada Dr. Mellman. Dia cakap…
LON ROSEN EJEN MAGIC 1987-1996
"Magic perlu tinggalkan Utah." Saya tanya, "Kenapa?" Dia enggan beritahu.
"Earvin perlu pulang." "Dia boleh main?" "Tak boleh.
DR. MICHAEL MELLMAN DOKTOR PASUKAN LAKERS 1981-1995
Dia perlu pulang dan tak boleh sertai perlawanan.
Suruh dia jumpa saya di pejabat sebaik dia sampai."
Kami di Utah, dan Magic sepatutnya beraksi.
Apabila kami tiba di arena, Magic tiada.
Mereka kata, dia kembali ke LA.
Katanya, dia menghidap demam, selesema. Lebih kurang begitu.
Dia dah lakukan pemeriksaan fizikal pramusim.
Kami boleh tahu masalah kesihatannya
berdasarkan pemeriksaan fizikal pramusim ini.
Kanser? Saya tertanya, apa penyakitnya?
Saya terus pergi ke pejabat Dr. Mellman.
Pejabatnya di tingkat tiga.
Ketika itu, pukul 5:30.
Tiada sesiapa dalam bilik menunggu.
Kemudian, Dr. Mellman buka pintu
dan kata, "Hei, Earvin, masuklah."
Saya boleh pejam mata dan ingat semula situasi ketika itu
dan tempat dia dan Lon duduk.
Kami duduk dan
saya tahu ada yang tak kena sebab dia nampak serius.
Dia buka laci mejanya,
keluarkan sampul FedEx dan dokumen dalam sampul itu.
Kemudian dia…
Dia kata, "Saya ada berita buruk. Awak dijangkiti HIV."
ANTIGEN HIV-1 DAN ANTIBODI HIV-1/HIV-2 DIKESAN.
BUKTI MAKMAL MENGESAN JANGKITAN HIV.
Saya terdiam.
Saya tak percaya…
Tergamam.
Saya tanya, "Awak pasti?"
Setelah dapat tenangkan diri, saya pun tanya,
"Okey. Jadi, apa maksudnya?
Adakah saya akan mati?"
Dia jawab, "Kami belum pasti."
"Saya risau beberapa perkara.
Isteri saya hamil.
Apa patut saya beritahu dia?"
Kami baru saja mahu jalani kehidupan bahagia,
dan kini, saya terima berita yang menyedihkan.
Saya asyik fikir, "Oh, Tuhan.
Bagaimana saya nak beritahu dia?"
Saya tahu, emosinya tentu akan hancur luluh.
Saya di rumah dan sedang bersiap untuk tonton perlawanan.
Tiba-tiba, telefon berdering.
Earvin di talian.
Dia kata, "Saya dalam perjalanan pulang. Saya akan ceritakan segalanya nanti."
Saya tahu ada masalah serius sebab dia tak sertai perlawanan itu.
Ia penantian yang menyeksakan.
Itulah perkara paling sukar yang saya perlu lakukan.
Saya perlu beritahu orang yang saya sayang
dan yang menyayangi saya…
Apabila dia masuk, dia pandang saya
dan kata, "Saya nak beritahu sesuatu."
Dia kata, "Saya perlu beritahu awak sebab ini saja caranya.
Saya didapati positif virus HIV, virus yang menyebabkan AIDS."
Dia mula menangis dan…
saya sangat sedih.
Saya sangat sedih.
"Oh, Tuhan. Awak akan mati?"
Kami selalu dengar penghidap HIV mati.
Kemudian dia tanya, "Apa akan jadi kepada saya?
Apa akan jadi kepada anak kita?" Saya tak dapat beri jawapan.
Oh, Tuhan. Anak saya.
Bagaimana dengan anak saya?
Apa akan jadi kepada anak saya?
Saya kata, "Oh, tidak. Tidak."
CHRISTINE JOHNSON IBU
Saya kata, "Kamu biar betul?"
Pada zaman itu, maklumat tak banyak.
LARRY JOHNSON ABANG
Kami cuma tahu, ia boleh membawa maut.
Waktu itu, kami sedang sediakan makan malam.
Saya terus capai beg duit saya dan masuk kereta.
Saya menangis.
Saya berdoa dan menangis.
Saya rasa seolah-olah ditumbuk.
Kami semua terkejut dan melihatkan kesedihan mak dan ayah,
ia amat meluluhkan.
KIMBERLY JOHNSON RAY KAKAK
Saya berdoa, "Tuhan, jangan ambil anakku.
Jangan ambil anakku. Tolonglah."
Saya menangis. Saya perlukan masa untuk bersendirian.
PEARL JOHNSON KAKAK
Saya…
Telefon berdering. Ibu saya bercakap lama.
ANDRE JOHNSON ANAK
Kemudian dia beritahu saya, "Ayah nak cakap dengan kamu."
Saya masih ingat saat dia cuba jelaskannya.
Dia cakap, "Ayah dijangkiti HIV.
Doktor tak ada banyak maklumat tentangnya.
Tapi ayah akan baik-baik saja."
Kemudian, saya tanya mak dan minta dia jelaskan.
Kami tanya doktor dan doktor kata, "Luangkan masa bersama sebanyak mungkin
sebab dia mungkin takkan dapat hidup lama."
27 OKTOBER 1991
Keesokan pagi, kami berjumpa doktor.
Saya jalani ujian.
Kami perlu tunggu beberapa hari untuk tahu keputusannya.
Saya rasa sangat berdebar sebab tak tahu keputusannya.
Itulah detik paling buruk dalam hidup saya
iaitu menunggu keputusan dan mengenangkan…
ibu bapa, adik-beradik dan anak saya, Andre.
Adakah saya perlu buat persediaan?
Saya akan mati.
Saya tak boleh tidur memikirkan…
"Inikah kali terakhir saya dapat dakap isteri saya?"
Dia dan Cookie datang ke pejabat.
Mereka sampai, buka pintu.
Mereka cuma menangis.
Apa patut saya cakap? Apa patut saya buat?
Earvin kata, "Okey, mari.
Kita ke pantai."
Kami berjalan-jalan dan dia pun mulakan perbualan.
Saya beritahu dia, "Jika saya tiada,
tolong jaga keluarga saya."
"Saya tak boleh main bola keranjang lagi."
Dia juga cakap, "Saya rasa tak nak hidup lagi.
Saya patut bunuh diri. Saya patut…"
30 OKTOBER 1991
Sampel darahnya dihantar kepada Dr. David Ho
di Institut AIDS Aaron Diamond.
LELAKI TERHEBAT TAHUN INI DR. DAVID HO
Saya terlibat dalam kajian berkaitan HIV/AIDS pada tahun 1980.
Saya dibesarkan di Los Angeles,
dan amat meminati Los Angeles Laker sejak remaja lagi.
DR. DAVID HO PENYELIDIK AIDS
Siapa yang tak kenal Magic?
Dr. David Ho hubungi dan kata, "Keadaan Earvin amat serius.
Kiraan sel T dia 203."
Pada waktu itu, ia boleh dianggap sebagai "nazak."
Jika kiraannya 200, maksudnya kita hidap AIDS.
Ia amat membimbangkan.
Kiraan itu hampir mencecah had paras rendah
yang boleh membuatkan dia mudah terkena jangkitan lain.
Dari segi jangkaan hayat pula,
paling lama dua atau tiga tahun.
Saya merasakan
kiraan sel T dalam lingkungan 200, dia takkan dapat bertahan lima tahun pun.
Sel T membantu sistem imun bertindak balas terhadap jangkitan tertentu,
hasilkan antibodi dan mengaktifkan sel T pembunuh.
HIV menyerang sistem imun
dengan mengurangkan populasi sel T tersebut.
Lalu, penghidap takkan dapat mengawal serangan
daripada pelbagai jenis patogen yang terdapat di sekeliling kita.
DR. ANTHONY FAUCI PENGARAH, NIAID
Saya terlibat dalam kajian berkaitan pandemik ini
sejak beberapa minggu pertama penyakit baharu ini dikesan.
Kecanggihan biologi molekul sejak 10 tahun lalu
membolehkan para saintis di NIH
dan universiti bantuan NIH di seluruh negara
melakukan sesuatu yang dipanggil pemetaan genom virus AIDS.
PETA GENOM HIV
Tahun 1991 ialah tahun kritikal
sebab ketika itu, tiada penawar.
Jika penghidap dapat tahu awal, mereka bernasib baik.
Saya cadangkan supaya gunakan ubat sedia ada untuk perlahankan serangan
bagi melindungi sistem imun sebanyak mungkin.
Pada masa akan datang, akan ada penawar yang lebih berkesan.
Ketika itu, cuma ada satu ubat, AZT.
Saya perlu ambil tiga kali sehari.
Ia amat memberi kesan terhadap saya.
AZT boleh mengakibatkan loya, muntah dan anemia.
Tapi kami tak tahu jika pergerakan fizikal yang ekstrem
yang amat biasa dalam kalangan atlet profesional,
mampu menjejaskan kesihatannya.
Dr. Ho kata, "Dia tak boleh lagi bermain bola keranjang.
Dia tak boleh main."
Earvin tak beritahu pun ahli pasukannya.
Saya, Earvin dan Cookie berbincang.
Awalnya, Cookie kata,
"Kita tak boleh hebahkan hal ini.
Kita cakap saja, dia akan undur diri."
Saya mampu hadapi semua ini
dengan dia secara peribadi,
dan saya tak mahu semua orang tahu tentangnya.
Jika hal ini didedahkan, layanan orang ramai akan mula berubah.
Mereka akan menjauhi kami.
Mereka takkan sentuh kami dan sebagainya.
Sepatutnya, kami perlu beritahu pihak media…
JERRY WEST PENGURUS BESAR LAKERS 1982-1994
…dan mereka perlu tahu apa yang berlaku.
Kami tak perlu beritahu segalanya.
Tapi, berita ini bakal mengejutkan seluruh dunia.
"Apa patut kita kata?"
Sebab orang ramai asyik tanya saya.
"Beritahu yang dia hidap selesema."
Dalam berita sukan, ini malam pembukaan NBA.
Musim bermula dengan 12 perlawanan.
1 NOVEMBER 1991
Persoalannya sekarang, dapatkah Air Jordan kekalkan kemenangan Chicago?
Johnson datang latihan dua hari lalu
setelah terlepas tiga perlawanan pertama Lakers akibat selesema.
Dia memberitahu media, dia berharap dapat segera kembali ke gelanggang.
Saya tak nak cederakan diri sendiri
sebab dah lama tak berlatih.
Disebabkan itu, saya perlukan lebih banyak masa untuk berlatih.
Serta memastikan badan saya cergas.
Tapi apabila datang, saya terus…
- Dah sihat? - Ya.
- Awak akan main malam ini? - Saya tak dapat main.
- Tak dapat main? - Saya tak dapat main malam ini.
- Jumpa Krismas nanti. - …malam ini.
Baiklah. Apa khabar?
Setiap hari orang bertanya.
Semakin hari,
orang ramai semakin curiga dengan berita dia hidap selesema.
Pihak media mula curiga.
PEMAIN LAKERS, MAGIC MUNGKIN TAKKAN SERTAI PERLAWANAN AWAL MUSIM
Kami tak nak biadab
dan percaya saja berita yang disampaikan.
Tapi kami juga sedar sesuatu.
RANDY KERDOON WARTAWAN RADIO TEMPATAN LA 1989-1995
Kami tak siasat setiap maklumat.
Jika seseorang alami kecederaan pada jari,
atau sakit perut serius, kami tak terfikir dia alami masalah kesihatan lain.
Tapi, situasi Magic ini terlalu mencurigakan.
Orang ramai mula…
Berbisik dan kemudian menafikan serta fikir semuanya baik-baik saja.
Saya perlu tipu ahli keluarga saya.
Saya perlu tipu pasukan dan ketua jurulatih.
Saya perlu tipu satu dunia. Okey?
Kami tipu seluruh dunia.
Setiap hari bangun tidur, saya akan rasa risau dan fikir,
"Oh, Tuhan. Hari ini, ia masih sama."
Setiap hari saya akan fikir kami akan dapat tempuhi hari ini.
Kami dapat tempuhi hari ini dengan pertolongan Tuhan.
Kami perlu yakin dan kami boleh hadapinya.
3 NOVEMBER 1991
Kami ambil keputusan ujian.
Saya rasa seperti mahu pitam.
Mereka kata, "Berita baiknya ialah awak tak dijangkiti.
Maksudnya, kandungan awak pun tak dijangkiti."
Aduhai, keputusan ujian telah diperoleh!
Kami berpelukan.
Saya pergi ke belakang…
dan menangis teresak-esak.
Saya mula rasa bersemangat untuk teruskan hidup.
Saya fikir, saya patut cari orang yang perlu hidup dengan penyakit itu
untuk bantu saya faham perjalanan yang bakal saya tempuhi.
Bagaimana saya boleh jalani kehidupan saya?
Saya berbesar hati memperkenalkan
wanita yang menjadi sumber inspirasi kepada jutaan orang…
APA ITU AIDS
…yang telah menghidap HIV selama 11 tahun,
pengasas bersama Yayasan AIDS Pediatrik, Elizabeth Glaser. Terima kasih.
Saya hubungi Elizabeth Glaser. Saya terbaca artikel tentang dia.
Saya mahu Earvin jumpa dia.
Sebelas tahun lalu…
semasa melahirkan anak pertama,
saya alami pendarahan dan menerima tujuh pain darah.
Empat tahun kemudian, saya dapat tahu saya dijangkiti virus AIDS
dan tanpa disedari, anak perempuan saya, Ariel, turut dijangkiti
melalui susu badan saya
dan anak lelaki saya, Jake, dijangkiti dalam rahim.
Saya berbincang dengan Lon
memikirkan tindakan seterusnya
serta kebaikan dan keburukan mendedahkan dan merahsiakan hal ini…
dan mendedahkan kepada orang ramai.
Saya tanya Elizabeth, "Apa patut saya buat?"
Dia langsung tak teragak-agak. "Awak patut dedahkannya."
"Saya mahu awak jadi pejuang penyakit ini.
Saya mahu awak jadi aktivis AIDS. Kita perlukannya."
Apabila kami dapat tahu…
tiga ahli keluarga kami menghidap AIDS atau dijangkiti virus HIV…
doktor kami kata, "Rahsiakannya. Dunia belum dapat terima kenyataan ini."
Dia kata, "Magic Johnson akan selamatkan nyawa anak lelaki saya.
Saya takkan dapat hidup lama. Anak perempuan saya dah mati.
Dia mampu selamatkan Jake.
Dia perlu buatkan orang ramai sedar."
Kami menerima semangat baharu
apabila berjumpa dengannya.
Dia rasa sangat kecewa dan sebab itu dia kata,
"Awak perlu libatkan diri sebanyak mungkin.
Bantu mereka cari penawarnya.
Cari penghidap yang betul-betul membantu.
Awak perlu libatkan diri dan ambil tahu."
Saya sedar, setiap pertemuan yang Tuhan aturkan, ada hikmahnya.
Bagi saya, hikmahnya ialah
kami dapat mendidik dan mengajar tentang penyakit ini
dan cuba membantu selamatkan nyawa sebanyak mungkin.
Jadi pada 6 November, kami di rumah saya dan kami sepakat,
"Kita perlu adakan sidang media pada Jumaat, 8 November.
Kita perlukan sehari untuk buat perancangan."
Bagus. Selesai.
Kami dan Earvin ada masa untuk buat perancangan teliti.
7 NOVEMBER 1991
Sepatutnya, ia hari yang normal.
Kami buat persiapan untuk sidang media esok. Saya datang awal ke pejabat.
Sekitar 9:00 pagi, saya terima panggilan daripada wartawan radio tempatan.
Dia beritahu saya, "Lon, saya terima laporan Earvin menghidap AIDS."
Saya dipanggil ke pejabat pengarah berita.
Dia kata, "Okey, kita terima maklumat sulit.
Magic menghidap HIV dan dia akan undur diri."
Saya terus capai telefon.
Saya kata, "Randy, tolong jangan dedahkan berita itu.
Saya akan hubungi awak semula,
tapi tolong jangan dedahkan berita itu."
"Adakah berita itu benar?"
Dia tak menafikan.
Sebaik saja saya terima maklumat itu dan ia kedengaran sahih,
saya mula faham.
Saya mula faham sebab tiada berita lanjut tentang Magic.
Sebab itulah segalanya agak misteri.
Berita itu didedahkan semasa saya dalam kereta.
Saya rasa dunia saya hancur.
Kini, kawan saya perlu beritahu hal sebenar.
Ketika itu, kami sedang berlatih di Loyola.
Saya terima panggilan daripada Jerry West.
Jerry kata, "Hal ini dah bocor.
Ada personaliti radio melaporkan Magic positif HIV.
Suruh semua pemain pulang."
Gary Vitti masuk ketika kami berlatih dan kata, "Dengar, semua…
Kamu perlu pergi ke Forum sekarang.
Jangan singgah mana-mana dan cakap dengan sesiapa."
Saya kata, "Dengar sini. Batalkan semua janji temu kamu.
Kita berkumpul di Forum.
Berita yang kamu bakal dengar nanti akan mengubah hidup kamu."
Saya terus bergerak ke Forum.
Mereka kata, "Earvin akan adakan sidang media dan dia mahu awak datang."
KAREEM ABDUL-JABBAR PEMAIN TENGAH LAKERS 1975-1989
"Awak boleh datang? Ini hal mustahak."
Mereka tak beritahu sebabnya.
Semua orang datang ke Forum
dan kami berkumpul di bilik lokar.
BILIK LOKAR LAKERS PEMAIN SAJA
Saya belum bersedia nak undur diri.
Saya belum bersedia nak tinggalkan mereka.
Kenyataan yang amat sukar diterima ialah menyedari
saya takkan dapat berjuang bersama mereka lagi.
Dia berjalan sekeliling bilik lokar
dan peluk serta membisikkan sesuatu kepada setiap pemain.
Dia bisikkan kepada kami hal sebenar yang terjadi.
Kami semua menangis.
Ia amat mengejutkan.
Tapi, saya mahu beri dia sokongan emosi.
Sebab selama ini, dia selalu bantu saya.
Kami amat terkejut mendengar hal itu.
Kami terduduk dan tergamam.
Dia saudara kami.
Kami amat rapat sebab dah lama kenal.
Tiba-tiba, dia sampaikan berita duka
dan ia amat menyedihkan.
Saya mula menangis dan tanya, "Bagaimana boleh jadi begini?"
Kami cuma fikir dia akan mati.
Kami tergamam.
Walaupun sering dengar dalam berita,
saya tak pernah terfikir ia akan terjadi kepada seseorang
yang amat rapat dengan saya dan dianggap macam keluarga.
Kemudian…
dia naik atas dan buat pengakuan.
Okey, dia akan datang.
Kami masih menunggu.
Amat jelas penantian ini semakin mendebarkan.
Kami mahukan jawapannya tak kira cepat atau lambat.
Kami mahu tahu apa yang berlaku.
Keadaan sangat tegang.
Pihak atasan Laker, Jerry Buss, pemilik Lakers.
Magic Johnson telah tiba di podium.
Kita beralih kepada Magic.
Pertama sekali, saya nak ucapkan selamat tengah hari.
Disebabkan…
saya dijangkiti virus HIV,
saya terpaksa undur diri daripada pasukan Lakers hari ini.
Sebelum itu, saya nak jelaskan,
saya tak menghidap penyakit AIDS.
Saya tahu anda semua tentu tertanya-tanya.
Saya dijangkiti virus HIV…
Saya cuma mahu katakan, saya akan rindu bermain bola keranjang.
Serta,
kini saya akan menjadi jurucakap berkaitan virus HIV.
Ini cabaran dan lembaran baharu dalam hidup saya…
Saya tiada pilihan lain selain menghadapinya.
Saya perlu buat yang terbaik untuk atasi cabaran ini
dan itulah yang saya lakukan.
Berita malam ini dimulakan dengan takdir seorang pemain.
Bintang bola keranjang, Magic Johnson baru saja mengesahkan…
Berita itu amat mengejutkan dan tidak dijangka,
dan kami masih sukar mempercayainya.
Kenyataan rasmi diberikan sebentar tadi.
Kerjaya seorang atlet terkenal di dunia sudah berakhir.
Dia baru berusia 32 tahun.
Orang ramai hangat memperkatakan
tentang bintang sukan bola keranjang, Magic Johnson.
Magic hubungi saya dan beritahu saya hal itu.
Reaksi saya sama seperti kebanyakan rakyat Amerika.
Saya amat terkejut dan sedih.
Perkara ini berlaku tanpa dijangka. Ia amat…
Semalam hari yang amat mendukakan.
Saya tahu dia tak mati, tapi ia seperti berita kematian saudara terdekat
atau kematian ahli keluarga.
Saya masih ingat, saya menangis di pejabat.
Tergamam. Saya masih ingat, saya terus menangis.
Sebab kami fikir, penyakit itu membawa maut.
Dia masih hidup, tapi kesihatannya agak merosot.
Kami tak mahu sembunyikan hakikatnya.
Berita itu amat menyedihkan.
Bukan hanya kerana…
PRESIDEN BARACK OBAMA
…kerjaya yang menakjubkan dalam sukan ini,
tapi juga kerana keceriaan dan senyuman manisnya,
telah menjadi sesuatu yang amat dikenali di dunia.
Ramai orang nak jadi kawan kita
apabila kita bermain, buat jaringan dan tunjukkan aksi hebat.
Tapi pada waktu beginilah, kita akan tahu siapa kawan sejati.
Jika betul dia mahu didik orang ramai, rasanya, lebih baik jika dia,
saya tak maksudkan sebagai bahan gosip atau mahu menyibuk,
tapi mungkin lebih elok jika dia kongsikan sejarah hubungan seksualnya
dan jelaskan bagaimana dia boleh dijangkiti virus itu.
Bagaimana dia dijangkiti?
Kenapa hal itu penting sangat? Kenapa perlu tahu bagaimana seseorang dijangkiti?
'PENYAKIT HOMOSEKSUAL' MENJANGKITI POPULASI LAIN
Kita hakimi penghidap HIV berdasarkan punca mereka dijangkiti.
Sehingga kini, penduduk negara ini berpendapat
ia penyakit homoseksual atau penagih dadah.
MAGIC TERBANG KE HAWAII UNTUK LARI DARI TUDUHAN HOMOSEKSUAL
Perasaan curiga terhadap penghidap AIDS…
MAGIC - BAGAIMANA DIJANGKITI VIRUS AIDS KEHIDUPAN SEKS LIARNYA
…sentiasa membawa kepada satu soalan:
Bagaimana mereka dijangkiti?
Johnson menjelaskan tentang gaya hidupnya. Menurutnya,
"Saya cuba berasmara dengan seramai mungkin wanita"…
BEKAS PEMAIN LAKER TERUJA DAN TERTEKAN DALAM DAN LUAR GELANGGANG
…"dan kebanyakannya dilakukan tanpa perlindungan."
MAAF, MAGIC BUKAN WIRA
Bukankah dia patut sebarkan nasihat
atau sampaikan mesej berkaitan pencegahan?
Apabila saya dapat tahu dia menghidap AIDS,
saya fikir, saya tak patut jadi peminatnya lagi.
'KEHIDUPAN BUJANG' MAGIC MEMBAWA KEPADA VIRUS AIDS
NAFI JALANI HUBUNGAN HOMOSEKSUAL
Saya perlu terima kenyataan yang saya juga akan dikritik.
MANGSA LAIN: KEKASIH MAGIC
Saya tak boleh marah,
walaupun saya rasa begitu.
Dia asyik tertanya, apa dia patut lakukan?
Saya tahu dia tak suka berdiam diri saja.
Larry lakukan tiga jaringan daripada lapan percubaan. Tiga…
Pencapaian mereka tak sama seperti ketika Magic mengawal permainan.
Tak dapat dinafikan.
Saya rasa kasihan akan diri sendiri.
Saya mahukan sokongan.
Saya perlukan sesuatu untuk menenangkan diri
dan terima kenyataan yang kini saya penghidap HIV.
Tiada siapa menjelaskan punca Magic dijangkiti virus itu,
tapi kini, dia tak mahu sekadar berdiam diri saja
dan akan menjadi penyokong kajian AIDS dan gerakan seks selamat.
Semua itu akan bermula malam ini,
menerusi kemunculan dalam The Arsenio Hall Show.
Telefon saya berbunyi, saya jawab dan Magic di talian.
Dia kata, "Saya patut muncul dalam program awak."
Saya tanya, "Bukankah lebih sesuai jika muncul dalam program Larry King?"
Dia jawab, "Tidak. Awak perlu jayakannya.
Kita perlu jayakannya."
ARSENIO HALL RAKAN DAN PELAWAK
"Awak perlu tolong pahatkan nama saya." Saya tak pernah lupa ayat itu.
"Awak perlu tolong pahatkan nama saya."
Dia pun datang.
Saya masih ingat, tepukan sanjung buatnya amat lama.
Aduhai!
Saya mahu dengar sorakan penonton sekali saja lagi.
Saya dapat mendengarnya.
Saya perlukan sesuatu untuk buatkan saya terima status baharu saya,
iaitu penghidap HIV.
Arsenio bantu saya kecapinya.
Saya rasa lebih tenang.
Saya tahu saya akan baik-baik saja.
Awalnya, saya tak bersetuju
sebab saya tahu ada soalan tertentu yang saya perlu tanya Earvin.
Sebagai kawan, saya tak mahu tanya.
Tapi dia beritahu saya,
"Jangan risau akan apa-apa.
Tanya saja apa soalan seperti yang awak tanya kepada orang selain saya."
Sudah tentu, ada orang yang berpendapat
penyakit ini ada kaitan dengan perhubungan homoseksual.
Dia pandang saya dan kata,
"Saya perlu sampaikan kepada orang ramai
kerana mereka sangka ia cuma menjangkiti golongan homoseksual.
Mereka fikir, orang lain takkan dijangkiti atau menghidap penyakit ini."
Presiden Bush menjemput Magic menyertai Suruhanjaya Kebangsaan AIDS.
Johnson sedang pertimbangkan tawaran itu dan belum memberikan keputusan.
Saya hantar surat peribadi kepadanya sebelum ini
dan saya nyatakan
terdapat pelbagai peluang untuk membantu orang ramai
dan saya harap dia dapat sertai suruhanjaya ini.
Saya berlepas ke DC untuk berjumpa Presiden Bush
dan memutuskan untuk sertai suruhanjaya itu.
Ada bantuan kewangan, dana, langkah pencegahan, kajian, penjagaan.
Saya akan tunjukkan rangka dan peruntukan
yang mungkin dapat buatkan dia kagum.
'MAGIC' JOHNSON SERTAI PANEL AIDS
Perkara pertama saya mahu buat ialah belajar lebih banyak
tentang penyakit ini
serta bagaimana ia mempengaruhi komuniti kulit hitam.
Kini, Earvin "Magic" Johnson menyarungkan "jersi" baharu.
Bukan sebagai bintang pemain LA Laker,
tapi sebagai ahli Suruhanjaya Kebangsaan AIDS.
Kami tak dapat bersuara, Magic.
Tiada siapa dapat pertahankan dan perjuangkan kami.
Kami perlukan awak.
Keadaan pada tahun 1991 amat berbeza.
Ada yang tak mahu bersalam dan memeluk Earvin.
Saya dapat tahu, kita boleh dijangkiti daripada tempat duduk tandas.
- Awak risau? - Saya takkan dijangkiti.
Kita tak patut bersikap prejudis terhadap penghidap virus ini.
Kita perlu faham betul-betul.
PENYAKIT HOMOSEKSUAL MENGANCAM KELUARGA AMERIKA
Jangkitan ini boleh tersebar
menerusi beberapa cara
dan ia takkan tersebar menerusi beberapa cara juga.
Kita perlu sentiasa mendidik rakyat negara ini.
Pemahaman saya bertambah.
Saya rasa lebih tenang.
Saya tak mahu bersembunyi.
Orang ramai mahu membantu.
Mereka mahu kutip banyak duit
dan mahu saya bantu mendidik orang ramai tentang HIV dan AIDS
serta meningkatkan kesedaran.
Saya memang tak suka duduk diam,
jadi, saya takkan biarkan HIV halang saya berjumpa orang ramai.
RAYUAN JOHNSON
Dia sentiasa sedar akan perbezaan identitinya sebagai Earvin dan Magic.
MAMPUKAH MAGIC LAKUKAN PERKARA MUSTAHIL?
AKTIVIS AIDS BERGANTUNG KEPADANYA
Dia tahu ini merupakan peluang unik
untuk dia gunakan statusnya
dan melaksanakan tanggungjawab,
sebagai Magic Johnson berbanding sebagai Earvin.
Ada pihak yang mahukan lebih lagi
iaitu mahu tahu kisah sebenar.
DUNIA MAGIC JOHNSON: KEINGINAN SUKAR DIBENDUNG
Dia mengaku ia disebabkan gaya hidupnya.
Fantasi wanita berbeza. Ada yang mahu berasmara dengan dua, tiga orang.
Saya pernah berasmara dengan enam wanita pada satu masa. Ia amat…
- Enam wanita? - Enam wanita.
Saya mengaku, saya seronok melakukannya.
Tapi saya perlu terima akibatnya.
Awak tahu dia berasmara dengan ramai wanita lain?
Tidak. Pada waktu itu…
Kami jalani percintaan jarak jauh
- buat masa yang lama. - Sebab awak di…
Pada waktu itu, saya tak boleh harapkan…
- Dia… - Ya.
Lagipun dia di LA dan seorang bintang.
Saya tak marah.
Pada mulanya, saya takut dia mati
tapi lama-kelamaan, saya mula dapat bertenang.
Kami cuba hadapinya hari demi hari.
Mereka beritahu cara untuk pastikan Earvin kekal sihat
sebab ia melibatkan sistem imun.
Dia sentiasa bersenam.
Setiap pagi, saya akan berjoging dan angkat berat.
Saya akan sewa gelanggang.
UCLA, Sports Club/LA, setiap hujung minggu dan tengah malam.
Saya…
Saya main bola keranjang setiap hari.
Sekejap…
Pada masa sama, saya cuba buat apa saja untuk didik orang ramai.
Kebanyakan orang takut bercakap tentang AIDS.
Sebab itulah ramai orang jahil tentangnya.
Bagi saya, Magic Johnson berusaha sedaya upaya…
PRESIDEN BILL CLINTON
…untuk mengubah stigma.
Sebab seluruh rakyat Amerika menyayangi dan menghormatinya.
Sebab mereka dapat lihat, dia masih berjuang.
Apakah karisma yang dimiliki Earvin "Magic" Johnson
terhadap peminat bola keranjang Amerika?
Cuba fikirkan.
Dia undur diri 7 November lalu setelah didapati positif virus HIV.
Tapi, apabila keputusan undian peminat All-Star diumumkan hari ini,
dia duduki tempat kedua antara penyerang daripada Kumpulan Barat.
Perlawanan All-Star semakin hampir.
Earvin mendahului kutipan undian…
UNDI PEMAIN ALL-STAR NBA ANDA
…tapi dia tak pasti jika NBA akan benarkan dia bermain.
Ada beberapa pemain yang risau…
ROD THORN EKSEKUTIF NBA 1986-2000
…mahu berlawan dengannya
sebab mereka bimbang jika ada luka,
mereka boleh dijangkiti.
Terdapat ketakutan, kerisauan dan persoalan dari segenap sudut,
termasuklah dalam kalangan atlet yang sertai perlawanan profesional ini.
Terdapat khabar angin tentang pemboikotan,
ADAM SILVER PESURUHJAYA NBA 2014-KINI
saman dan sebagainya.
Pada waktu itu, keadaan amat berisiko daripada yang saya fahami.
Perlawanan bola keranjang amat ganas. Ada perlanggaran, sentuhan…
Serta kecederaan yang akibatkan pendarahan.
Saya tak mahu bermain satu gelanggang dengan penghidap positif HIV.
Cuba tengok tangan setiap pemain NBA.
KEVIN MCHALE PENYERANG
Ada banyak kesan luka, parut dan calar akibat tercakar
dan kadangkala kita akan tersiku mulut mereka.
Kedua-dua pihak akan alami pendarahan.
Keadaan itu boleh terjadi walaupun kebarangkaliannya rendah.
Para pemain sangat risau.
Tapi dia kawan saya dan saya mahu menentang dia.
Saya sentiasa sahut
peluang untuk berlawan dengan Magic Johnson.
Dia rakam segmen istimewa Nickelodeon bersama kanak-kanak.
Saya masih ingat detik itu,
dan ada beberapa kanak-kanak di situ yang menghidap AIDS.
Saya cuma mahu katakan, ia boleh berlaku kepada sesiapa saja.
Tengoklah saya sebagai contoh.
Saya menghidapnya kerana saya lakukan seks tanpa perlindungan.
Awak nak cakap sesuatu?
Saya cuma mahu cakap yang kami pun manusia normal.
Jangan menangis.
Kita memang manusia normal.
Awak mahu dilayan sebegitu, bukan?
Awak mahu kawan-kawan bermain dengan awak,
ajak awak datang rumah
dan bermalam di rumah masing-masing?
Betul? Ya.
Menangislah. Awak boleh menangis.
Saya tak tahu yang dia pun alami kesukaran sama macam orang lain.
Ada orang yang tak mahu berkawan dengan dia lagi…
HYDEIA BROADBENT AKTIVIS HIV/AIDS
…dan tak mahu berhubung lagi dengannya. Saya terkejut,
sebab dia Magic Johnson.
KONTROVERSI MEMUNCAK BERKAITAN PENGLIBATAN MAGIC JOHNSON
Kenapa mereka sangat kejam?
Apabila Magic disahkan dijangkiti HIV,
David menganggapnya sebagai satu perjuangan.
Ini tindakan yang amat berani seseorang yang tidak gentar.
Kami isytiharkan sokongan kami terhadapnya.
Dia mahu memberi sokongan kepada Magic,
kerana dia tahu hal ini memberikan impak terhadap masyarakat
kerana pada waktu itu, orang ramai bersikap prejudis.
Yang penting ialah sukan itu.
DAVID STERN PESURUHJAYA NBA 1984-2014
Serta sifat kemanusiaan dan Magic.
Jadi, tanpa perbincangan yang menyeluruh
bagi mengelakkan keputusan saya dimanipulasi,
saya putuskan untuk benarkan dia bermain.
Magic Johnson undur diri daripada Lakers disebabkan AIDS
tapi kini, dia akan sertai perlawanan All-Star NBA bulan depan.
Terdapat kegusaran dalam kalangan pemain
terutamanya pemain kali pertama dan pemain baharu.
Tapi, tumpuan ketika ini adalah terhadap Earvin,
seorang bintang terhebat
yang membuatkan peminat berasa sangat senang dan rapat.
Hari Ahad tiba dalam sekelip mata buat Nombor 32.
Sebaik saja saya ke sana,
saya tak fikirkan apa-apa, sebaik saja saya mula bermain.
Saya takkan tinggalkan bola keranjang.
Saya hubungi pesuruhjaya dan kata, "Pesuruhjaya Stern.
Keadaan agak kecoh
di arena Orlando,
tapi saya mahu bermain di sana."
Dia kata, "Earvin, arena itu cuma boleh digunakan
sekitar pukul 11:00 atau 12:00 tengah malam."
Saya kata, "Kalau begitu, saya akan datang pada waktu itu."
Saya masuk dan bermain selama berjam-jam.
Apabila kami pergi ke Orlando…
ada sekumpulan pemain mengatakan mereka mahu memboikot.
Mereka akan tarik diri daripada perlawanan.
Saya minta adakan perjumpaan. Saya berdiri di depan 23 pemain lain
dan kata, "Kita takkan buat undian…
Magic akan sertai perlawanan ini.
Kita perlu terima kehadirannya.
Bukan itu saja, kita perlu alu-alukan kehadirannya.
Bagi saya, itu detik penting.
ISIAH THOMAS PEMAIN PERTAHANAN PISTONS 1981-1994
Saya bukan saja mahu para pemain bersalaman dengannya,
malah memeluknya.
Inilah kemunculan ke-12 beliau dalam perlawanan All-Star,
Earvin "Magic" Johnson!
Nombor 42 beraksi dan Magic sentuh bola dulu.
Magic!
Kami mulakan dengan santai.
Dennis Rodman asyik menghalang saya,
dan ia buatkan pemain lain fikir,
"Okey. Dennis main dengan serius. Kita pun akan serius."
Ketika itu, semua keraguan hilang.
Saya mula rasa selesa.
Saya dapat lakukan lontaran buta.
Satu lagi lontaran hebat.
Saya dapat lakukan jaringan cangkuk dan beraksi pantas.
Jika saya dapat bola, saya akan tunjukkan aksi saya.
Saya bermain bersungguh-sungguh dan ia amat menyeronokkan.
Saya rindukan suasana ini.
Magic Johnson.
Saya tak kisah siapa di depan saya.
Saya cuma tak mahu kalah.
Johnson! Dua kali berturut-turut buat Magic.
Dia menyasarkan anugerah MVP.
Saya masih ingat penamatnya.
Jaringan tiga mata? Berjayakah dia? Berjaya! Okey!
Masa belum tamat, tapi semua pemain mula mengerumuni gelanggang.
Saya rasa sangat puas hati.
Mereka cakap, "Itu saja. Perlawanan tamat.
Persembahan dah tamat."
Magic, awak pemain paling bernilai.
Awak orang yang paling berani.
Nikmatilah detik ini. Tahniah.
Melalui perlawanan itu, saya dan Pesuruhjaya David Stern
telah mengubah stigma
tentang HIV dan AIDS di seluruh dunia.
Satu perlawanan itu, mengubah segala stigma HIV dan AIDS.
Magic membuktikan kepada penghidap HIV/AIDS yang lain
yang penyakit itu bukanlah satu "hukuman mati."
Mereka patut beri tekanan kepada kerajaan
dan bidang perubatan supaya penyakit ini dipandang serius.
Penubuhan suruhanjaya itu memang bagus.
Tapi, kami tak dapat bantuan kewangan yang mencukupi.
Pihak yang terlibat dalam suruhanjaya ini tak begitu ambil berat tentangnya.
Mereka cuma fokus kepada komuniti kulit putih,
bukan komuniti kulit hitam dan yang lain.
Kadar penghidap AIDS di Amerika meningkat dalam kalangan minoriti.
Komuniti kami amat terkesan
kerana kekurangan perkhidmatan penjagaan kesihatan.
Kerajaan seolah-olah mengabaikan komuniti kami
sebab mereka tak perlukan kami.
Dia merasakan perubahan terlalu perlahan.
Mereka tak dapat menarik perhatian sebanyak yang diharapkan.
Saya berdebat dengan Rumah Putih.
Saya kata, "Jika mahu lakukan perubahan,
saya perlu undur diri daripada suruhanjaya dan libatkan diri dengan komuniti."
Hari ini, Magic Johnson umum menarik diri daripada Suruhanjaya Kebangsaan AIDS
dan menuduh pentadbiran Bush mengabaikan tanggungjawab mereka.
Akhirnya, saya putuskan untuk menjadi Earvin Johnson.
Saya akan buat segalanya mengikut cara saya.
Dia tubuhkan yayasannya sendiri, Yayasan Magic Johnson.
Misi kami ialah memberi kesedaran terhadap HIV dan AIDS
serta membantu klinik HIV dan sebagainya.
Encik, awak pakai topi Laker.
Ya.
Mereka tiba di Inglewood, California, hari ini
untuk berjumpa Magic Johnson dan mengutip dana bagi pendidikan dan kajian AIDS.
Saya main bola keranjang.
Saya tak sertai perlawanan NBA. Saya boleh sertai kalau saya mahu.
Tapi buat masa ini, saya mahu pergi ke seluruh dunia
bukan hanya untuk bola keranjang,
tapi juga untuk mendidik masyarakat tentang HIV dan AIDS.
ADAKAH MAGIC AKAN KEMBALI?
Semua orang tertanya-tanya, adakah dia akan bermain sukan ini lagi?
MAGIC TAK TOLAK KEMUNGKINAN KEMBALI KE NBA
Lakers hentikan penggunaan jersi 32.
Cuma "nombor 32" yang dihentikan penggunaan, bukan pemiliknya.
Sekali lagi, Magic enggan membuat sebarang kenyataan
tentang menamatkan kerjayanya sebagai pemain NBA.
Saya harap, jika saya putuskan untuk kembali,
anda semua takkan kecewa jika kita perlu ulang semua ini.
Kemudian, perkara paling menakjubkan terjadi,
iaitu Pasukan Impian.
ELIZABETH GLASER DALAM KENANGAN
Terjemahan sari kata oleh Hamizah